KOMMISSIONENS BESLUTNING af 13. november 1996 om særlige betingelser for autorisation af virksomheder på engrosmarkeder (EØS-relevant tekst) (96/658/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (1), senest ændret ved direktiv 95/23/EF (2), særlig artikel 13, tredje led,

under henvisning til Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød (3), senest ændret ved akten vedrørende Østrigs, Finlands og Sveriges tiltrædelse, særlig artikel 20, første led,

under henvisning til Rådets direktiv 77/99/EØF af 21. december 1976 om sundhedsmæssige problemer i forbindelse med produktion og markedsføring af kødprodukter og visse produkter af animalsk oprindelse (4), senest ændret ved direktiv 95/68/EF (5), særlig artikel 17, første led, og

ud fra følgende betragtninger:

EF har en lang tradition for engrosmarkeder for kød og kødprodukter;

virksomheder på engrosmarkeder, der falder ind under direktiv 64/433/EØF, 71/118/EØF og 77/99/EØF, har særlige tekniske egenskaber; disse virksomheder anvender lokaler i fællesskab, for eksempel opskæringslokaler;

disse tekniske omstændigheder bør tages i betragtning, når der fastsættes betingelser for autorisation af disse virksomheder på engrosmarkeder;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ved beslutningen fastsættes der særlige betingelser for autorisation i henhold til direktiv 64/433/EØF, 71/118/EØF og 77/99/EØF af virksomheder på engrosmarkeder.

Artikel 2

I denne beslutning forstås ved »engrosmarked« et marked, der består af en række separate virksomheder, som kan være fælles om nogle faciliteter, herunder lokaler, hvor der opskæres, oplagres, udstilles og markedsføres fersk kød eller fersk fjerkrækød eller fremstilles, oplagres, udstilles og markedsføres kødprodukter. Et engrosmarked kan være tilknyttet andre autoriserede virksomheder.

Artikel 3

1. En virksomhed på et engrosmarked kan ikke anføres på listen over autoriserede virksomheder som nævnt i artikel 10, stk. 1, i direktiv 64/433/EØF, medmindre den opfylder betingelserne i bilag I.

2. En virksomhed på et engrosmarked kan ikke anføres på listen over autoriserede virksomheder som nævnt i artikel 6, stk. 1, i direktiv 71/118/EØF, medmindre den opfylder betingelserne i bilag II.

3. En virksomhed på et engrosmarked kan ikke anføres på listen over autoriserede virksomheder som nævnt i artikel 8, stk. 1, i direktiv 77/99/EØF, medmindre den opfylder betingelserne i bilag III.

Artikel 4

1. Virksomheder eller sammenlægninger af virksomheder, der drives på et engrosmarked, kan få et veterinærkontrolnummer.

2. Veterinærkontrolnummeret, der er nævnt i stk. 1, kan midlertidigt suspenderes eller trækkes tilbage af de nationale myndigheder, hvis en virksomhed eller en sammenlægning af virksomheder ikke længere opfylder betingelserne i EF-bestemmelserne. Suspenderingen eller tilbagetrækningen har ikke nødvendigvis nogen indflydelse på andre virksomheder og engrosmarkedets autorisation.

Artikel 5

Denne beslutning anvendes fra den 1. januar 1997.

Artikel 6

Denne beslutning er rettet til medlemsstaterne.

Udfærdiget i Bruxelles, den 13. november 1996.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 2012/64.

(2) EFT nr. L 243 af 11. 10. 1995, s. 7.

(3) EFT nr. L 55 af 8. 3. 1971, s. 23.

(4) EFT nr. L 26 af 31. 1. 1977, s. 85.

(5) EFT nr. L 332 af 30. 12. 1995, s. 10.

BILAG I

Betingelser for autorisation af virksomheder på engrosmarkeder i henhold til direktiv 64/433/EØF

1. Virksomhederne skal opfylde betingelserne for autorisation af virksomheder, som er fastsat i kapitel I og III i bilag I til direktiv 64/433/EØF.

De lokaler, det udstyr og de faciliteter, der er nævnt i punkt 1, punkt 2, litra b), punkt 4, litra c) og e), og punkt 5 til 13 i kapitel I og punkt 15, litra a), til punkt 15, litra d), i kapitel III, kan dog bruges i fællesskab.

Til det lokale til dyrlægetjenesten, der er nævnt i punkt 9 i kapitel I, kan der om nødvendigt føjes yderligere lokaler; lokalet eller lokalerne kan ligge i en anden del af engrosmarkedet.

2. Kølerum:

Hvis der findes kølerum ud over dem, der er nævnt i punkt 15, litra a), i kapitel III i bilag I til direktiv 64/433/EØF, skal de opfylde de særlige betingelser for autorisation af køle- og fryselagre i kapitel IV i bilag I til direktiv 64/433/EØF.

3. Oplagring:

Hele og halve slagtekroppe, fjerdinger og andre udskæringer samt slagteaffald, som udstilles til udvælgelse eller salg, skal holdes afkølet, således at den indre temperatur holdes som fastsat i punkt 66 i kapitel XIV i bilag I til direktiv 64/433/EØF.

Eventuelt skal der forefindes kølerum til inspektion af varerne eller kølediske til udstilling af varerne.

4. Hygiejneforskrifterne i kapitel V, særlig punkt 19, kapitel VII, punkt 38, kapitel IX, XII og XV i bilag I til direktiv 64/433/EØF skal overholdes.

Der skal træffes alle mulige foranstaltninger til at sikre, at de personer, der har adgang til de lokaler, hvor der håndteres eller udstilles kød, opfylder hygiejneforskrifterne i punkt 18, litra a), og punkt 24 i kapitel V i bilag I til direktiv 64/433/EØF.

5. Bestemmelserne om tilsyn og kontrol i artikel 9 i direktiv 64/433/EØF og i kapitel X og XI i dets bilag I skal overholdes.

Ved sammenlægning af virksomheder er virksomhedernes ledere eller ejere eller deres repræsentanter i fællesskab ansvarlige for at opfylde betingelserne for autorisation og for at overholde hygiejneforskrifterne. Med henblik herpå skal de udpege en person, der er ansvarlig for regelmæssigt at kontrollere den almindelige produktionshygiejne på de sammenlagte virksomheder i henhold til artikel 10, stk. 2, i direktiv 64/433/EØF.

Personens navn skal videregives til myndighederne.

En sådan aftale med de sammenlagte virksomheder udgør en væsentlig del af autorisationen.

6. Artikel 3, stk. 1, litra A, underlitra f), i direktiv 64/433/EØF skal overholdes.

BILAG II

Betingelser for autorisation af virksomheder på engrosmarkedet i henhold til direktiv 71/118/EØF

1. Virksomhederne skal opfylde betingelserne for autorisation af virksomheder, som er fastsat i kapitel I og III i bilag I til direktiv 71/118/EØF.

De lokaler, det udstyr og de faciliteter, der er nævnt i punkt 1, punkt 2, litra b), punkt 4, litra c) og e), og punkt 5 til 13 i kapitel I og punkt 15, litra a), til punkt 15, litra c), i kapitel III, kan dog bruges i fællesskab.

Til det lokale til dyrelægetjenesten, der er nævnt i punkt 9 i kapitel I, kan der om nødvendigt føjes yderligere lokaler; lokalet eller lokalerne kan ligge i en anden del af engrosmarkedet.

2. Kølerum:

Hvis der findes kølerum ud over dem, der er nævnt i punkt 15, litra a), i kapitel III i bilag I til direktiv 71/118/EØF, skal de opfylde de særlige betingelser for autorisation af køle- og fryselagre i kapitel IV i bilag I til direktiv 71/118/EØF.

3. Oplagring:

Udskæringer af slagtekroppe og slagteaffald, som udstilles til udvælgelse eller salg, skal holdes afkølet, således at den indre temperatur holdes som fastsat i punkt 69 i kapitel XIII i bilag I til direktiv 71/118/EØF.

Eventuelt skal der forefindes kølerum til inspektion af varerne eller kølediske til udstilling af varerne.

4. Hygiejneforskrifterne i kapitel V, særlig punkt 19, kapitel VII, punkt 38, og kapitel X, XIV og XV i bilag I til direktiv 71/118/EØF skal overholdes.

Der skal træffes alle mulige foranstaltninger til at sikre, at de personer, der har adgang til de lokaler, hvor der håndteres eller udstilles kød, opfylder hygiejneforskrifterne i punkt 18, litra a), og punkt 24 i kapitel V i bilag I til direktiv 71/118/EØF.

5. Bestemmelserne om tilsyn og kontrol i artikel 8 i direktiv 71/118/EØF og i kapitel XI og XII i dets bilag I skal overholdes.

Ved sammenlægning af virksomheder er virksomhedernes ledere eller ejere eller deres repræsentanter i fællesskab ansvarlige for at opfylde betingelserne for autorisation og for at overholde hygiejneforskrifterne. Med henblik herpå skal de udpege en person, der er ansvarlig for regelmæssigt at kontrollere den almindelige produktionshygiejne på de sammenlagte virksomheder i henhold til artikel 6, stk. 2, i direktiv 71/118/EØF.

Personens navn skal videregives til myndighederne.

En sådan aftale med de sammenlagte virksomheder udgør en væsentlig del af autorisationen.

6. Artikel 3, stk. 1, litra A, nr. 1), i direktiv 71/118/EØF skal overholdes.

BILAG III

Betingelser for autorisation af virksomheder på engrosmarkeder i henhold til direktiv 77/99/EØF

1. Virksomhederne skal opfylde betingelserne for autorisation af virksomheder, som er fastsat i kapitel I i bilag A til direktiv 77/99/EØF.

De lokaler, der udstyr og de faciliteter, der er nævnt i punkt 1, 3, 4 og 8 til 15 i kapitel I, kan dog bruges i fællesskab.

Til det lokale til dyrelægetjenesten, der er nævnt i punkt 12 i kapitel I, kan der om nødvendigt føjes yderligere lokaler; lokalet eller lokalerne kan ligge i en anden del af engrosmarkedet.

2. Afhængigt af produktet og produktionen skal virksomhederne opfylde de relevante bestemmelser i kapitel I i bilag B.

3. Oplagring:

Kødprodukter skal oplagres og transporteres på de betingelser, der er fastsat i kapitel VII i bilag B.

Eventuelt skal der forefindes kølerum til inspektion af varerne eller kølediske til udstilling af varerne.

4. Hygiejneforskrifterne i kapitel II i bilag A og kapitel II, III, IV og V i bilag B til direktiv 77/99/EØF skal overholdes.

Der skal træffes alle mulige foranstaltninger til at sikre, at de personer, der har adgang til de lokaler, hvor der håndteres eller udstilles kød, opfylder hygiejneforskrifterne i kapitel II i bilag A og bilag B til direktiv 77/99/EØF.

5. Bestemmelserne om inspektion og kontrol i artikel 8, stk. 2 og 3, i direktiv 77/99/EØF og i kapitel IV og VI i dets bilag B skal overholdes.

Ved sammenlægning af virksomheder er virksomhedernes ledere eller ejere eller deres repræsentanter i fællesskab ansvarlige for at opfylde betingelserne for autorisation og for at overholde hygiejneforskrifterne. Med henblik herpå skal de udpege en person, der er ansvarlig for regelmæssigt at kontrollere den almindelige produktionshygiejne på de sammenlagte virksomheder i henhold til artikel 7, stk. 1, i direktiv 77/99/EØF.

Personens navn skal videregives til myndighederne.

En sådan aftale med de sammenlagte virksomheder udgør en væsentlig del af autorisationen.

6. Artikel 3, litra A, nr. 9, litra b), i direktiv 77/99/EØF skal overholdes.